નવી દિલ્હી : નરેન્દ્ર મોદી સરકાર હવે સંસદમાં ગુડૂઝ અને સર્વિસિસ ટેકસ (જીએસટી) ની સફળતા માટે ભૂતપૂર્વ વડાપ્રધાન મનમોહન સિંઘની સમજદારી પર મદાર રાખીને બેઠી છે. શુક્રવારે સાંજે સોનિયા ગાંધી અને મનમોહન સાથેની ચર્ચાથી માહિતગાર સરકારી સૂત્રોએ જણાવ્યું હતું કે, ભૂતપૂર્વ વડાપ્રધાને વાટાઘાટમાં મહત્વની ભૂમિકા ભજવી હતી અને સરકારની ચિંતાને સમજવાનો પ્રયાસ કર્યો હતો. સુત્રોના જણાવ્યા અનુસાર સોનિયા ગાંધીએ સરકારની વાત પર પૂરતું ધ્યાન આપ્યું હતું.